CELEX: 32005D0379
Language: lv
Date: 2005-05-17 00:00:00
Title: 2005/379/EK: Komisijas Lēmums (2005. gada 17. maijs) par ģenealoģijas sertifikātiem un datiem par tīršķirnes vaislas liellopiem, to spermu, olšūnām un embrijiem (izziņots ar dokumenta numuru K(2005) 1436)  (Dokuments attiecas uz EEZ)

18.5.2005   
            
            
               LV
            
            
               Eiropas Savienības Oficiālais Vēstnesis
            
            
               L 125/15
            
         
      KOMISIJAS LĒMUMS
   
   (2005. gada 17. maijs)
   par ģenealoģijas sertifikātiem un datiem par tīršķirnes vaislas liellopiem, to spermu, olšūnām un embrijiem
   (izziņots ar dokumenta numuru K(2005) 1436)
   (Dokuments attiecas uz EEZ)
   (2005/379/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1977. gada 25. jūlija Direktīvu 77/504/EEK par liellopu sugas tīršķirnes vaisliniekiem (1), jo īpaši tās 6. panta 1. punkta piekto ievilkumu,
   tā kā:
   
               (1)
            
            
               Saskaņā ar Direktīvu 77/504/EEK dalībvalstis var prasīt, lai tīršķirnes vaislas liellopiem, to spermai, olšūnām un embrijiem Kopienas iekšējā tirdzniecībā pievienotu ģenealoģijas sertifikātu, ko izdevusi atzīta šķirnes dzīvnieku audzētāju organizācija vai apvienība (“ģenealoģijas sertifikāts”). Direktīva arī nosaka, ka ģenealoģijas sertifikātos iekļaujamie dati jāsaskaņo.
            
         
               (2)
            
            
               Ģenealoģijas sertifikātu paraugi un dati, kas jāiekļauj vai nu šādos paraugos, vai tiem līdzīgos dokumentos, šobrīd noteikti ar Komisijas Lēmumu 86/404/EEK (2) – tīršķirnes vaislas liellopiem, ar Komisijas Lēmumu 88/124/EEK (3) – spermai un embrijiem, un ar Komisijas Lēmumu 96/80/EK (4) – olšūnām. Kopienas tiesību aktu skaidrības un racionalitātes labad Lēmumi 86/404/EEK, 88/124/EEK un 96/80/EK jāatceļ un jāaizstāj ar vienu lēmumu.
            
         
               (3)
            
            
               Noteikumi par liellopu identifikāciju ir izstrādāti Eiropas Parlamenta un Padomes 2000. gada 17. jūlija Regulā (EK) Nr. 1760/2000, ar ko izveido liellopu identifikācijas un reģistrācijas sistēmu un paredz liellopu gaļas un gaļas produktu marķēšanu, kā arī atceļ Padomes Regulu (EK) Nr. 820/97 (5).
            
         
               (4)
            
            
               Padomes 1987. gada 18. jūnija Direktīvā 87/328/EEK par tīršķirnes vaislas liellopu atzīšanu par derīgiem vairošanai (6) ir pieņemti īpaši noteikumi par tīršķirnes buļļu oficiālu pārbaudi.
            
         
               (5)
            
            
               Ar ģenealoģijas sertifikātiem jānodrošina obligāta informācija dzīvnieka vai tā vaislas materiāla pircējam, kas atbilst Lēmumos 86/4004/EEK, 88/124/EEK un 96/80/EK prasītajiem datiem. Balstoties uz pieredzi, kas gūta ar informācijas tehnoloģiju attīstību, un ņemot vērā to, ka ir publiski pieejami konkrēti ģenētiskās novērtēšanas rezultāti, šķiet, ka ieteikums par saskaņotu sertifikāta paraugu vairs nav nepieciešams un ka dažos gadījumos konkrētus datus pietiekamā apjomā var sniegt ar norādi uz publiski pieejamiem materiāliem.
            
         
               (6)
            
            
               Ģenealoģijas sertifikātus vai apstiprinājumus par tiem līdzvērtīgiem dokumentiem izdod iestādes, kas ir atzītas saskaņā ar Komisijas 1984. gada 27. aprīļa Lēmumu 84/247/EEK, ar ko nosaka kritērijus to šķirnes dzīvnieku audzētāju organizāciju un apvienību atzīšanai, kuras uztur vai veido ciltsgrāmatas tīršķirnes liellopu vaisliniekiem (7). Tomēr šķiet lietderīgi, ka ģenealoģijas sertifikātus spermai var izsniegt arī tās savākšanas un uzglabāšanas centri, kas ir atzīti saskaņā ar Padomes 1988. gada 14. jūnija Direktīvu 88/407/EEK par dzīvnieku veselības prasībām, kas piemērojamas Kopienas iekšējā tirdzniecībā ar sasaldētu mājas liellopu spermu un tās ievedumiem (8), un ka embriju ģenealoģijas sertifikātus var izsniegt arī embriju ieguves brigādes, kas ir atzītas saskaņā ar Padomes 1989. gada Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugu mājdzīvnieku embrijiem un to importu no trešām valstīm (9).
            
         
               (7)
            
            
               Tā kā šajā lēmumā paredzētie pasākumi ir saskaņā ar Pastāvīgās zootehnikas komitejas atzinumu,
            
         IR PIEŅĒMUSI ŠO LĒMUMU.
   1. pants
   Šis lēmums nosaka datus, kuriem jābūt vai nu ģenealoģijas sertifikātos, vai dokumentos, kas Kopienas iekšējā tirdzniecībā pievienoti tīršķirnes vaislas liellopiem, to spermai, olšūnām un embrijiem. Atbilstoši šim lēmumam ģenealoģijas sertifikātus izdod atzītas šķirnes dzīvnieku audzētāju organizācijas vai apvienības (turpmāk – “šķirnes dzīvnieku audzētāju organizācijas”), kas oficiāli atzītas saskaņā ar Lēmumu 84/247/EEK. Spermas savākšanas vai uzglabāšanas centri, kas ir atzīti saskaņā ar Direktīvu 88/407/EEK, arī var izdot spermas ģenealoģijas sertifikātus, un embriju ieguves brigādes, kas ir atzītas saskaņā ar Direktīvu 89/556/EEK, var izdot embriju ģenealoģijas sertifikātus, pamatojoties uz datiem, ko noteikusi šķirnes dzīvnieku audzētāju organizācija saskaņā ar šā lēmuma 3. panta 2. punktu un 5. panta 2. punktu.
   2. pants
   1.   Dzīvnieku ģenealoģijas sertifikātos ir šādi dati:
   
               a)
            
            
               virsraksts ir šāds: “Ģenealoģijas sertifikāts, kas izdots saskaņā ar Komisijas Lēmumu 2005/379/EK Kopienas iekšējai tirdzniecībai”;
            
         
               b)
            
            
               saskaņā ar Lēmumu 84/247/EEK oficiāli atzītas šķirnes dzīvnieku audzētāju organizācijas nosaukums, kas sertifikātu izdevusi;
            
         
               c)
            
            
               ciltsgrāmatas nosaukums;
            
         
               d)
            
            
               šķirne;
            
         
               e)
            
            
               dzimums;
            
         
               f)
            
            
               reģistrācijas numurs ciltsgrāmatā;
            
         
               g)
            
            
               sertifikāta izdošanas diena;
            
         
               h)
            
            
               identifikācijas sistēma;
            
         
               i)
            
            
               identifikācijas numurs saskaņā ar Regulu (EK) Nr. 1760/2000;
            
         
               j)
            
            
               dzimšanas datums;
            
         
               k)
            
            
               audzētāja vārds un adrese;
            
         
               l)
            
            
               īpašnieka vārds un adrese;
            
         
               m)
            
            
               ģenealoģija:
               
                           Tēvs
                        
                        
                           Tēvatēvs
                        
                        
                           Tēvamāte
                        
                     
                           Ciltsgrāmatas nr.
                        
                        
                           Ciltsgrāmatas nr.
                        
                        
                           Ciltsgrāmatas nr.
                        
                     
                           Māte
                        
                        
                           Mātestēvs
                        
                        
                           Mātesmāte
                        
                     
                           Ciltsgrāmatas nr.
                        
                        
                           Ciltsgrāmatas nr.
                        
                        
                           Ciltsgrāmatas nr.
                        
                     
         
               n)
            
            
               visi pieejamie ražības pārbaužu rezultāti un jaunākie ģenētiskās novērtēšanas rezultāti, ieskaitot ģenētiskās īpatnības un ģenētiskos defektus gan pašam dzīvniekam, gan tā vecākiem un vecvecākiem, kā to paredz attiecīgā kategorija un konkrētā dzīvnieka audzēšanas programma. Ja ģenētiskās novērtēšanas rezultāti ir publiski pieejami internetā, ir pietiekami norādīt tīmekļa vietni, kur atrodami šie rezultāti;
            
         
               o)
            
            
               grūsnām govīm jānorāda apsēklošanas vai pārošanas diena un vaislas buļļa identifikācija;
            
         
               p)
            
            
               parakstītāja vārds un amats, sertifikāta izdošanas datums un vieta, un tās personas paraksts, kuru pilnvarojusi šķirnes dzīvnieku audzētāju organizācija, kas izdod sertifikātu.
            
         2.   Tomēr šie dati var būt citos dzīvnieka pavaddokumentos, ja šķirnes dzīvnieku audzētāju organizācija, kas ved ciltsgrāmatu, apliecina dokumentus ar šādu teikumu: “Parakstītājs apliecina, ka Komisijas Lēmuma 2005/379/EK 2. pantā prasītie dati ir iekļauti pievienotajos dokumentos: … ”, sniedzot pilnīgu attiecīgo pielikumu sarakstu.
   3. pants
   1.   Spermas ģenealoģijas sertifikātos ir šādi dati:
   
               a)
            
            
               visi 2. pantā minētie dati attiecībā uz bulli, kas devis spermu, kā arī tā asins grupa vai pārbaudes rezultāti, kuri dod līdzvērtīgas zinātniskas ģenealoģijas apliecinājuma garantijas;
            
         
               b)
            
            
               informācija, kas ļauj identificēt spermu, tās ņemšanas diena, kā arī spermas savākšanas centra vai spermas uzglabāšanas centra un saņēmēja nosaukums un adrese;
            
         
               c)
            
            
               spermai, kas paredzēta tīršķirnes buļļu oficiālai pārbaudei, jānorāda nosaukums un adrese atzītai organizācijai vai asociācijai, kas atbild par pārbaudes veikšanu saskaņā ar Direktīvu 87/328/EEK;
            
         
               d)
            
            
               parakstītāja vārds un amats, sertifikāta izdošanas datums un vieta, un tās personas paraksts, kuru pilnvarojusi šķirnes dzīvnieku audzētāju organizācija, kas izdod sertifikātu.
            
         2.   Tomēr šie dati var būt citos spermas pavaddokumentos, ja šķirnes dzīvnieku audzētāju organizācija, kas ved ciltsgrāmatu, apstiprina dokumentus ar šādu teikumu: “Parakstītājs apliecina, ka Komisijas Lēmuma 2005/379/EK 3. pantā prasītie dati ir iekļauti pievienotajos dokumentos: … ”, sniedzot pilnīgu attiecīgo pielikumu sarakstu.
   4. pants
   1.   Olšūnu ģenealoģijas sertifikātos ir šādi dati:
   
               a)
            
            
               visi 2. pantā minētie dati attiecībā uz donorgovi, kas devusi olšūnas, kā arī tās asins grupa vai pārbaudes rezultāti, kuri dod līdzvērtīgas zinātniskas ģenealoģijas apliecinājuma garantijas;
            
         
               b)
            
            
               informācija, kas ļauj identificēt olšūnu, tās ņemšanas diena, kā arī olšūnu savākšanas brigādes un saņēmēja nosaukums un adrese;
            
         
               c)
            
            
               ja vienā pajetē ir vairāk nekā viena olšūna, skaidri jānorāda olšūnu skaits, turklāt tām jābūt vienas un tās pašas mātes olšūnām;
            
         
               d)
            
            
               parakstītāja vārds un amats, sertifikāta izdošanas datums un vieta, un tās personas paraksts, kuru pilnvarojusi šķirnes dzīvnieku audzētāju organizācija, kas izdod sertifikātu.
            
         2.   Tomēr šie dati var būt citos olšūnu pavaddokumentos, ja šķirnes dzīvnieku audzētāju organizācija, kas ved ciltsgrāmatu, apstiprina dokumentus ar šādu teikumu: “Parakstītājs apliecina, ka Komisijas Lēmuma 2005/379/EK 4. pantā prasītie dati ir iekļauti pievienotajos dokumentos: … ”, sniedzot pilnīgu attiecīgo pielikumu sarakstu.
   5. pants
   1.   Embriju ģenealoģijas sertifikātos ir šādi dati:
   
               a)
            
            
               visi 2. pantā minētie dati attiecībā uz donorgovi un vaislas bulli, kā arī abu asins grupa vai pārbaudes rezultāti, kuri dod līdzvērtīgas zinātniskas ģenealoģijas apliecinājuma garantijas;
            
         
               b)
            
            
               informācija, kas ļauj identificēt embriju, tā ieguves diena, kā arī embriju ieguves brigādes un saņēmēja nosaukums un adrese;
            
         
               c)
            
            
               ja vienā pajetē ir vairāk nekā viens embrijs, skaidri jānorāda embriju skaits, turklāt tiem visiem jābūt vieniem un tiem pašiem vecākiem;
            
         
               d)
            
            
               parakstītāja vārds un amats, sertifikāta izdošanas datums un vieta, un tās personas paraksts, kuru pilnvarojusi šķirnes dzīvnieku audzētāju organizācija, kas izdod sertifikātu.
            
         2.   Tomēr šie dati var būt citos embriju pavaddokumentos, ja šķirnes dzīvnieku audzētāju organizācija, kas ved ciltsgrāmatu, apstiprina dokumentus ar šādu teikumu: “Parakstītājs apliecina, ka Komisijas Lēmuma 2005/379/EK 5. pantā prasītie dati ir iekļauti pievienotajos dokumentos: … ”, sniedzot pilnīgu attiecīgo pielikumu sarakstu.
   6. pants
   Lēmumus 86/404/EEK, 88/124/EEK un 96/80/EK atceļ.
   7. pants
   Šis lēmums ir adresēts dalībvalstīm.
   
      Briselē, 2005. gada 17. maijā
      
         
            Komisijas vārdā —
         
         
            Komisijas loceklis
         
         Markos KYPRIANOU
         
      
   
   
      (1)  OV L 206, 12.8.1977., 8. lpp. Direktīvā jaunākie grozījumi izdarīti ar Regulu (EK) Nr. 807/2003 (OV L 122, 16.5.2003., 36. lpp.).
   
      (2)  OV L 233, 20.8.1986., 19. lpp.
   
      (3)  OV L 62, 8.3.1988., 32. lpp. Lēmums grozīts ar Lēmumu 2002/8/EK (OV L 3, 5.1.2002., 53. lpp.).
   
      (4)  OV L 19, 25.1.1996., 50. lpp. Lēmums grozīts ar Lēmumu 2002/8/EK.
   
      (5)  OV L 204, 11.8.2000., 1. lpp.
   
      (6)  OV L 167, 26.6.1987., 54. lpp.
   
      (7)  OV L 125, 12.5.1984., 58. lpp.
   
      (8)  OV L 194, 22.7.1988., 10. lpp. Direktīvā jaunākie grozījumi izdarīti ar Komisijas Lēmumu 2004/101/EK (OV L 30, 4.2.2004., 15. lpp.).
   
      (9)  OV L 302, 19.10.1989., 1. lpp. Direktīvā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).